Document ID: /roh_data/filtered/Billingualer_Corpus_interleaved-de-rm.jsonl.gz/1579

This is a text translated from German to Rumantsch Grischun.
Regierung schlägt Beitritt zur Interkantonalen Vereinbarung über die Zusammenarbeit im Bereich der Sonderpädagogik vor

Der Kanton Graubünden soll der Interkantonalen Vereinbarung über die Zusammenarbeit im Bereich der Sonderpädagogik (Sonderpädagogik-Konkordat) beitreten. Dies schlägt die Bündner Regierung vor. Sie hat die entsprechende Botschaft an den Grossen Rat verabschiedet. Das Parlament wird sich in der Junisession mit dem Geschäft befassen.

Mit einem Beitritt zum Sonderpädagogik-Konkordat verpflichten sich die Kantone zur Zusammenarbeit in diesem Bereich. Insbesondere legen sie das Grundangebot fest, welches die Bildung und Betreuung von Kindern und Jugendlichen mit besonderem Bildungsbedarf garantiert. Zudem fördern die Kantone die Integration dieser Kinder und Jugendlichen in der Regelschule. Hierzu hält das Konkordat fest, dass die integrativen Lösungen separierenden Lösungen vorzuziehen sind. Dabei sind das Wohl und die Entwicklungsmöglichkeiten des Kindes zu beachten sowie das schulische Umfeld und die schulische Organisation zu berücksichtigen. Zu den Grundangeboten, welche das Konkordat vorschreibt, gehören die Beratung und Unterstützung, die heilpädagogische Früherziehung, die Logopädie und die Psychomotorik. Ebenso regelt das Konkordat die verstärkten Massnahmen in Tagesstrukturen oder die stationäre Unterbringung in einer sonderpädagogischen Einrichtung.

Das Sonderpädagogik-Konkordat steht in direktem Zusammenhang mit der im Jahr 2004 beschlossenen Neugestaltung des Finanzausgleichs und der Aufgabenteilung zwischen Bund und Kantonen (NFA). Mit der NFA ging die gesamte fachliche, rechtliche und finanzielle Verantwortung für die Sonderschulung von Kindern und Jugendlichen ab Geburt bis zum vollendeten 20. Lebensjahr ab 1. Januar 2008 auf die Kantone über. Der so geschaffene Entscheidungsspielraum für die Kantone, aber auch die neu zu tragende Verantwortung sind für die Kantone Chance und Herausforderung zugleich.

Um diese neue Herausforderung so zu bewältigen, dass auch im Interesse der betroffenen Kinder eine angemessenen Koordination zwischen den Kantonen sicher gestellt ist, hat die Schweizerische Erziehungsdirektorenkonferenz (EDK) das Sonderpädagogik-Konkordat erarbeitet. Neben den Hauptzielsetzungen sieht die Vereinbarung auch die Anwendung gemeinsamer Instrumente und Verfahren vor. Die Instrumente "einheitliche Terminologie" und "Qualitätsstandards" liegen vor. Das "standardisierte Abklärungsverfahren für die Ermittlung des individuellen Bedarfs" ist in Erarbeitung.

Derzeit werden im Kanton rund 400 Sonderschülerinnen und -schüler intern, extern oder integriert beschult. Mit dem Sonderpädagogischen Konzept (Sonderschulkonzept) Graubünden vom März 2007 und dem Beitritt zum Sonderpädagogik-Konkordat ist Graubünden nach Überzeugung der Regierung gut gerüstet, um die von der Bundesverfassung im Zuge der NFA Bund/Kantone vorgezeichnete Übergangsphase 2008 - 2011 zu meistern. Der Kanton ist damit auch gut darauf vorbereitet, spätere Herausforderungen zu bewältigen und die Verantwortung im Sonderschulbereich wahrzunehmen.

Auskunftsperson:

- Dany Bazzell, Leiter Amt für Volksschule und Sport, Tel. 081 257 27 50

Gremium: Regierung

Quelle: dt Standeskanzlei Graubünden

06.04.2009
La regenza propona da sa participar a la cunvegna interchantunala davart la collavuraziun en il sectur da la pedagogia speziala

Il chantun Grischun duai sa participar a la cunvegna interchantunala davart la collavuraziun en il sectur da la pedagogia speziala (concordat da la pedagogia speziala). Quai propona la regenza grischuna. Ella ha deliberà la missiva correspundenta per mauns dal cussegl grond. Il parlament vegn a tractar questa fatschenta en la sessiun da zercladur.

La participaziun al concordat da la pedagogia speziala oblighescha ils chantuns da collavurar en quest sectur. En spezial fixeschan ils chantuns la purschida da basa che garantescha la furmaziun e l'assistenza d'uffants e da giuvenils che han in basegn da furmaziun spezial. Plinavant promovan els l'integraziun da quests uffants e da quests giuvenils en la scola regulara. En quest connex menziuna il concordat, ch'i stoppian vegnir preferidas soluziuns integrativas a soluziuns separadas, tegnend quint dal bainstar e da las pussaivladads da svilup da l'uffant sco er resguardond ils conturns da la scola e l'organisaziun da la scola. Tar las purschidas da basa ch'il concordat prescriva tutgan la cussegliaziun ed il sustegn, l'educaziun prescolara pedagogic-curativa, la logopedia sco er la terapia da psicomotorica. Ultra da quai regla il concordat las mesiras rinforzadas en las structuras dal di u la collocaziun staziunara en ina instituziun da la pedagogia speziala.

Il concordat da la pedagogia speziala stat en in connex direct cun la nova concepziun da la gulivaziun da finanzas e da la repartiziun da las incumbensas tranter la confederaziun ed ils chantuns (NGF) ch'è vegnida concludida l'onn 2004. Cun la NGF è l'entira responsabladad professiunala, legala e finanziala per la scolaziun speziala d'uffants e da giuvenils a partir da la naschientscha fin a la cumplenida dal 20avel onn da vegliadetgna vegnida transferida il 1. da schaner 2008 sin ils chantuns. Uschia è vegnida stgaffida per ils chantuns ina libertad da decider. Quella, ma er la responsabladad ch'ils chantuns ston surpigliar da nov èn ina schanza ed a medem temp ina sfida per els.

Per dumagnar questa nova sfida uschia, ch'i vegn garantida ina coordinaziun adequata tranter ils chantuns - er en l'interess dals uffants pertutgads - ha la conferenza svizra da las directuras e dals directurs chantunals da l'educaziun publica (CDEP) elavurà il concordat da la pedagogia speziala. Ultra da las finamiras principalas prevesa la cunvegna er l'applicaziun d'instruments e da proceduras cuminaivlas. Ils instruments "terminologia unifitgada" e "standards da qualitad" èn avant maun. Elavurada vegn ina procedura da scleriment standardisada per eruir ils basegns individuals.

En il chantun vegnan instruids actualmain circa 400 scolaras e scolars da la scola speziala en moda interna, en moda externa u en moda integrada. Cun il concept grischun da pedagogia speziala (concept per la scola speziala) dal mars 2007 e cun la participaziun al concordat da la pedagogia speziala è il Grischun - tenor la persvasiun da la regenza - preparà bain per dumagnar la fasa transitorica dals onns 2008 - 2011 ch'è determinada da la constituziun federala en consequenza da la NGF tranter la confederaziun ed ils chantuns. Il chantun è uschia er preparà bain per dumagnar las sfidas posteriuras e per surpigliar la responsabladad en il sectur da la scolaziun speziala.

Infurmaziuns:

Dany Bazzell, manader da l'uffizi per la scola populara ed il sport, tel 081 257 27 50

Gremi: regenza

Funtauna: rg chanzlia chantunala dal Grischun

06.04.2009